CELEX: C2007/269/59
Language: mt
Date: 2007-11-10 00:00:00
Title: Kawża C-414/07: Talba għal deċiżjoni preliminari mressqa minn Wojewódzki Sąd Administracyjny w Krakowie fl- 10 ta' Settembru 2007 — Magoora sp. z oo. vs Dyrektor Izby Skarbowej w Krakowie

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/35
            
         Talba għal deċiżjoni preliminari mressqa minn Wojewódzki Sąd Administracyjny w Krakowie fl-10 ta' Settembru 2007 — Magoora sp. z oo. vs Dyrektor Izby Skarbowej w Krakowie
   (Kawża C-414/07)
   (2007/C 269/59)
   Lingwa tal-kawża: il-Pollakk
   Qorti tar-rinviju
   Wojewódzki Sąd Administracyjny w Krakowie
   Partijiet fil-kawża prinċipali
   
      Rikorrenti: Magoora sp. z oo.
   
      Konvenut: Dyrektor Izby Skarbowej w Krakowie.
   Domandi preliminari
   
               1)
            
            
               L-Artikolu 17(2) u (6) tas-Sitt Direttiva [Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-leġiżlazzjoni ta' l-Istati Membri dwar it-taxxi fuq il-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145 tat-13 ta' Ġunju 1977, p. 1) jipprekludi lir-Repubblika tal-Polonja milli tħassar, mill-1 ta' Mejju 2004, id-dispożizzjonijiet nazzjonali kollha li kienu fis-seħħ sa dik id-data li jirrigwardaw il-limitazzjoni tad-dritt għal tnaqqis ta' l-input tax imposta fuq xiri ta' karburant għal vetturi użati għall-finijiet ta' attività taxxabbli u li hija tintroduċi minflok ukoll limitazzjoni fuq it-tnaqqis ta' l-input tax fuq xiri ta' karburant għal vetturi użati għal attività suġġetta għall-VAT, iżda li fid-dritt nazzjonali, hija ddefinita permezz ta' użu ta' kriterji oħra minbarra dawk li kienu fis-seħħ qabel l-1 ta' Mejju 2004 u milli hija temenda mill-ġdid il-kriterji msemmija iktar 'il fuq mit-22 ta' Awwissu 2005?
            
         
               2)
            
            
               Fil-każ ta' risposta pożittiva għad-domanda magħmula fil-punt 1, l-Artikolu 17(6) tas-Sitt Direttiva jipprekludi lill-Polonja milli temenda l-kriterji msemmija iktar 'il fuq, b'tali mod li tillimita konkretament il-kamp ta' applikazzjoni tad-dritt għal tnaqqis ta' l-input tax meta mqabbla mad-dispożizzjonijiet nazzjonali fi-seħħ fit-30 ta' April 2004 jew mad-dispożizzjonijiet nazzjonali fis-seħħ sa minn meta saret l-emenda fit-22 ta' Awwissu 2005? Jekk jitqies li dan l-aġir tar-Repubblika tal-Polonja jikser l-Artikolu 17(6) tas-Sitt Direttiva, għandu jiġi ammess li l-persuna taxxabbli tista' tibbenefika minn tnaqqis, iżda biss safejn l-emendi tad-dispożizzjonijiet nazzjonali ma jaqgħux taħt il-kamp ta' applikazzjoni tat-tnaqqis ta' l-input tax, kif kien previst mid-dispożizzjonijiet nazzjonali fis-seħħ fit-30 ta' April 2004 u mħassra f'din id-data?
            
         
               3)
            
            
               L-Artikolu 17(6) tas-Sitt Direttiva jipprekludi lir-Repubblika tal-Polonja, billi tibbaża ruħha fuq il-possibbiltà li tagħti din id-dipożizzjoni lill-Istati Membri sabiex jillimitaw it-tnaqqis ta' l-input tax relatati ma' l-ispejjeż li mhumiex ta' natura strettament professjonali, bħalma huma l-ispejjeż ta' lussu, ta' divertiment jew ta' rappreżentazzjoni, milli tkun tista' tillimita t-tnaqqis ta' l-input tax meta mqabbel mas-sistema fis-seħħ fit-30 ta' April 2004, b'tali mod li teskludi d-dritt għal tnaqqis ta' l-input tax fuq ix-xiri ta' karburant għal vetturi partikolari jew vetturi bil-mutur oħra li l-massa massima awtorizzata tagħhom ma taqbiżx 3.5 tunnellati, minbarra l-vetturi msemmija fl-Artikolu 86(4) tal-liġi tal-11 ta' Marzu 2004, dwar it-taxxi fuq il-prodotti u s-servizz, fil-verżjoni tagħha fis-seħħ mit-22 ta' Awwissu 2005?